《同郭宫允包廷尉登台望西山兼待夜观星感赋》
明代·卢龙云

杯酒同登望远亭，蓬莱下直辍谈经。披襟爽气来千叠，入夜祥光拥万灵。

贯索分明联法象，紫微清切傍天庭。孤臣十载称郎宿，此夕长安尚客星。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。